[{"text_idx": "#000001", "text": "Mi volas danki vin pro via malavareco. Dank\u2019 al vi mi povis partopreni la hodiau\u0306an arang\u0302on, kiun mi sufic\u0302e g\u0302uis. El la fundo de mia koro, mi diras dankon, tiel esprimis sin frau\u030clino Ame\u0301boudanou Akpe\u0301ne\u0300 Pierrette c\u0302e la fino de ekskurso arang\u0302ita de Agado por la Progresigo de Esperanto en Togo (APETO) al la palaco de Lomeo dimanc\u0302e, la 18-an de junio 2023."}, {"text_idx": "#000002", "text": "Por diversigi niajn aktivaj\u0302ojn por pli bone koni tiujn, kiuj respondos al la aspiroj de niaj kursanoj, APETO arang\u0302is tiun lernigan viziton. En g\u0302i partoprenis 15 plenkreskuloj kaj 2 infanoj. Tio al tiuj c\u0302i ebligis unuflanke, malkovri la biodiversecon, la eksterordinaran pejzag\u0302on de la 11-hektara parko, g\u0302iajn edukajn g\u0302ardenojn kaj alifanke, esplori per gvida vizito g\u0302iajn ekspoziciitajn artaj\u0302ojn, originalajn kreaj\u0302ojn, fotojn pri la vivo de tiuj, kiuj kreis la urbon Lomeo."}, {"text_idx": "#000003", "text": "La 6-hora eduka promenado en la parko finig\u0302is per pikniko, dum kiu okazis ankau\u030c diversaj ludoj kun aljug\u0302o de premioj al la gajnintoj. Temis pri historia kaj kultura mergig\u0302oj dank al Esperanto en fratiga etoso."}]